Reseptor faktor pertumbuhan

Faktor reseptor pertumbuhan merujuk kepada reseptor sel biologi yang mengikat faktor pertumbuhan. Reseptor faktor pertumbuhan ialah perhentian pertama dalam sel di mana lata isyarat pembezaan dan percambahan sel bermula. Faktor pertumbuhan, iaitu ligan yang mengikat kepada reseptor, ialah molekul langkah awal untuk mengaktifkan reseptor faktor pertumbuhanm dan memberitahu sel untuk membesar dan/atau membahagi.

Reseptor-reseptor ini mungkin menggunakan laluan pengisyaratan JAK/STAT, MAP kinase dan PI3 kinase.

Kebanyakan reseptor faktor pertumbuhan terdiri daripada tirosina kinase reseptor (RTK). Ada tiga jenis reseptor penting yang dikaji: reseptor faktor pertumbuhan epidermis, reseptor faktor neurotropik dan reseptor insulin. Semua reseptor faktor pertumbuhan terikat di membran, dan terdiri daripada tiga domain protein am: bahagian ekstrasel, transmembran dan sitoplasma. Bahagian ekstrasel ialah bahagian terikatnya ligan, biasanya dengan pengkhususan yang amat tinggi. Dalam RTK, pengikatan ligan ini membawa kepada autopemfosforilan sisa tirosina di domain intrasel. Pemfosforilan ini membolehkan protein dalam sel lain untuk mengikat domain pengikat fosfotirosina, yang membawa kepada tindak-tindak balas fisiologi dalam sel.

 Kepentingan klinikal 
Penyelidikan kini memberi tumpuan kepada reseptor faktor pertumbuhan dalam menentukan rawatan kanser. Reseptor faktor pertumbuhan epidermis terlibat dengan aktiviti onkogen. Sebaik sahaja faktor pertumbuhan mengikat reseptornya, laluan transduksi isyarat berlaku di dalam sel untuk memastikan sel berfungsi. Walau bagaimanapun, dalam sel-sel kanser, laluan mungkin tidak pernah dihidupkan atau dimatikan. Tambahan pula, dalam kanser tertentu, reseptor (seperti RTK) sering dilihat diekspresikan secara berlebihan, sepadan dengan percambahan dan pembezaan sel yang tidak terkawal. Dengan ini, reseptor tirosina sering menjadi sasaran rawatan barah.

Rujukan

Category:Reseptor
Category:Protein transmembran lalu tunggal